stanford-oval/wikipedia huggingface dataset:
סחר בילדים
ראו גם

האמנה בדבר ההיבטים האזרחיים של חטיפה בין-לאומית של ילדים
סחר העבדים הערבי
סחר בני אדם בערב הסעודית
יוג'ין רייבולד

| --- | --- |

 לידה:  13 בפברואר 1884 ארצות הברית דלאוור, ארצות הברית
 פטירה:  21 בנובמבר 1961 (בגיל 77) ארצות הברית וושינגטון, ארצות הברית
 מדינה:  ארצות הברית ארצות הברית
 השכלה:  אוניברסיטת דלאוור
 השתייכות:   צבא ארצות הברית
 תקופת הפעילות:  1908–1946 (כ־38 שנים)
 דרגה:   לוטננט גנרל
 פעולות ומבצעים
 מלחמת העולם הראשונה מלחמת העולם השנייה
 עיטורים
   מדליית השירות המצוין (2)
יוג'ין רייבולד (באנגלית: Eugene Reybold;‏ 13 בפברואר 1884 – 21 בנובמבר 1961) היה קצין בצבא ארצות הברית בדרגת לוטננט גנרל ששימש כמהנדס הראשי של חיל ההנדסה.
רייבולד נולד בדלאוור וסיים את לימודיו בדלאוור קולג' (כיום אוניברסיטת דלאוור) ב-1903. הוא התגייס לצבא ארצות הברית ב-1908, לחם במלחמת העולם הראשונה וב-1926 עבר לחיל ההנדסה של צבא ארצות הברית ושימש כמהנדס המחוזות בבאפלו, וילמינגטון ובממפיס. לתפקיד המהנדס הראשי של החיל מונה זמן קצר טרם המתקפה על פרל הארבור. רייבולד ניהל את מגוון הפעילויות של החיל לאורך מלחמת העולם השנייה והפך לקצין הראשון אי פעם שהגיע לדרגת לוטננט גנרל בזמן ששירת כמהנדס הראשי של חיל ההנדסה.
רייבולד פרש משירותו הצבאי ב-31 בינואר 1946 והלך לעולמו 15 שנים אחר כך, בגיל 77. הוא עוטר פעמיים במדליית השירות המצוין.
הערות שוליים

↑  Lieutenant General Eugene Reybold, Portraits and Profiles of Chief Engineers
| --- | --- |
בקרת זהויות :  LCCN: no2010169173  VIAF: 151700771   WorldCat (עם VIAF): 151700771
עזרת נשים (ארגון)

| --- | --- |
 תחום:  רפואת חירום
 שפה רשמית:  אנגלית
 מדינה:  ניו יורק
 מייסדים:  רחל פרייר ואחרות
 ezrasnashim.org
 
עזרת נשים (בכתיב לועזי (על פי ההגייה האשכנזית): EZRAS NASHIM) הוא ארגון חירום חרדי-אמריקאי שנוסד במטרה להעניק שירותי רפואת חירום בידי נשים.
הקמת הארגון

בשנת 2011, ביקשו קבוצת נשים ובהן רחל פרייר להצטרף לשירותי ארגון החירום הצלה (ארגון חירום אמריקאי) כצוות של נשים במטרה לשמור על צניעותן של נשים במקרי חירום רפואיים, בעיקר בלידות, ארגון "הצלה" סירב לצרף נשים מתנדבות לשורותיו, והן החליטו להקים ארגון הצלה חדש בשם עזרת נשים שיופעל על ידי נשים בלבד[דרוש מקור].
תחילה סיפקה פרייר שירותים משפטיים לארגון, ובשנת 2012 נעשתה מנהלת הארגון. בפברואר 2013 אושר הארגון על ידי מחלקת הבריאות של מדינת ניו יורק.
הקמת הארגון > ציוני דרך

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
בפברואר 2013 קיבל הארגון רישיון על ידי משרד הבריאות של מדינת ניו יורק, והמתנדבות החלו לצאת לקריאות באמצעות רכבן הפרטי.
בשנת 2020 החל הארגון להפעיל אמבולנס.
בפברואר 2024 הארגון קיבל אישור המאפשר לו להכשיר מתנדבות חדשות באופן עצמאי.
בתרבות

בשנת 2018 הופיעה פרייר בסרט דוקומנטרי בשם 93 קווין (אנ') (קווין 93 הוא שם הקוד של הארגון במחלקת הכבאות של העיר ניו יורק) בסרט מספרת פרייר על מאבקיה להקמת הארגון לצד עבודתה כעורכת דין ובהמשך במינויה לשופטת. הסרט הופיע במופע בכורה עולמית במאי 2018 בפסטיבל הוט דוקס הקנדי הבינלאומי, ולאחר מכן הופעה בדצמבר 2018 בפסטיבל הקולנוע ירושלים.
הערות שוליים

↑  אלי מנדלבאום, לא פראיירית: האישה החרדית שעשתה היסטוריה, באתר ynet, 24 בדצמבר 2017
↑  עזרת נשים 93 קווין 17 בספטמבר 2018
↑  רותי שילוני, ‏החרדית שהקימה ארגון הצלה לנשים, באתר ‏מאקו‏, 1 בדצמבר 2018
↑  פסטיבל הקולנוע היהודי 93 קווין באתר סינמטק ירושלים 1 בדצמבר 2018
Love Yourself: Tear

Love Yourself: Tear (מעוצב: Love Yourself 轉 Tear) הוא אלבום של להקת הבנים הדרום קוריאנית BTS. האלבום פורסם ב-18 במאי 2018 תחת חברת התקליטים ביג היט אנטרטיינמנט. זהו אלבום האולפן השלישי של BTS בשפה הקוריאנית ואלבום האולפן השישי בכלל. הוא זמין בארבע גרסאות ומכיל אחד-עשר שירים, מתוכם "Fake Love" משמש כסינגל המוביל. האלבום הגיע הישר למקום הראשון בבילבורד 200, מכר 135,000 יחידות שוות ערך לאלבומים והפך לאלבום של BTS עם המיקום הגבוה ביותר במצעדים בשוק מערבי באותה תקופה, כמו גם לאלבום הקוריאני הראשון שהגיע לראש מצעד האלבומים בארצות הברית, והאלבום עם המיקום הגבוה ביותר במצעדים של אמן אסיאתי.
רקע ופרסום

Love Yourself: Tear נחשף לראשונה ב-16 באפריל 2018, לאחר יציאתו של סרט קצר בן תשע דקות בשם "Euphoria: Theme of Love Yourself 起 Wonder" ב-5 באפריל. הסרטון כלל שיר חדש, "Euphoria" (אנ') שבוצע על ידי חבר הלהקה ג'ונגקוק. השיר הופק על ידי די ג'יי סוויבל (אנ'), קנדיס ניקול סוסה, באנג סי-היוק, סופרים בוי, מלאני פונטנה, אדורה (אנ') והמנהיג של BTS, RM. השיר זכה למחמאות על סגנון הסינת'-פופ שלו ועל האלמנטים של הטרופיקל האוס. Tear תוכנן כהמשך למיני-אלבום Love Yourself: Her של BTS משנת 2017, כאשר "Euphoria" משמש לחיבור בין שתי האלבומים.
ב-6 במאי שוחרר הטריילר לאלבום, שכלל שיר חדש בסגנון נאו סול בשם "Singularity" (אנ') שבוצע על ידי V ושימש כשיר הפתיחה של האלבום. "Singularity" נכתב והופק על ידי המלחין הבריטי צ'ארלי ג'יי פרי, כש-RM משתתף גם הוא בכתיבת השיר. הטריילר תואר כבעל אווירה חושנית, דמוית חלום, וזכה לשבחים על השימוש שלו בסמליות ובניגודיות. בלנקה מנדז מספין (אנ') כינתה את ההופעה של V בסרטון "עשירה" ו"מלאת ביטוי", ותיארה אותה כבעלת "ביטחון עצמי שקט". השיר עצמו מדבר על ייאוש ומתואר כמכיל אלמנטים של ג'אז ובעל מנגינה רדופה. תמונות קונספט לקידום מכירות האלבום פורסמו בארבעה גרסאות שונות. ב-8 במאי פורסמו גרסאות "O" ו-"R", וב-10 במאי פורסמו גרסאות "Y" ו-"U". רשימת השירים הרשמית המכילה אחד עשר שירים פורסמה ב-13 במאי, וחשפה שיתוף פעולה שני עם סטיב איוקי, כמו גם שיר בשם "Airplane pt.2", הרחבה לשיר "Airplane" של ג'יי-הופ מהמיקסטייפ שלו, Hope World (אנ'). השיר "Anpanman" מבוסס על גיבור המנגה היפני בעל אותו השם.
ב-14 במאי שוחרר סרטון הטיזר הראשון למה שנחשף כסינגל הראשון, "Fake Love", דרך ערוץ היוטיוב הרשמי של ביג היט. השיר תואר כ"שיר בסגנון אימו, מז'אנר ההיפ הופ עם צליל גיטרה גראנג' רוק ומקצב טראפ גרובי שיוצר קדרות מוזרה", ומילים ש"מייצגות בבירור את נושא האלבום על ידי ההבנה שאהבה שנראית אמת היה למעשה שקר". טקס פרסי המוזיקה של בילבורד פרסם קטע הצצה קצר מהקליפ ב-15 במאי, שהציג חלק מהכוריאוגרפיה החדשה וחשף שורה מהפזמון של השיר, "I'm so sick of this fake love". ביג היט פרסמה את הטיזר השני והאחרון ב-16 במאי. ב-18 במאי יצא האלבום יחד עם הקליפ ל"Fake Love".
קידום

ב-18 במאי 2018, שעתיים לפני יציאת האלבום, התקיים שידור חי מלוס אנג'לס ב-V לייב (אנ') בשם "מופע קאמבק מקדים" ובו דנו BTS באלבום החדש. ב-20 במאי, ביצעו BTS לראשונה את "Fake Love" בטקס פרסי המוזיקה של בילבורד לשנת 2018. זו הייתה הפעם הראשונה שבה הופיע אמן קוריאני בטקס.
כפי שנעשה קודם לכן עם Love Yourself: Her, מופע ספיישל של "BTS Comeback Show", שודר בשידור חי ברחבי העולם ב-24 במאי ב-Mnet (אנ'), ובו ביצעו BTS את "Fake Love" וכמה שירים מתוך מהאלבום. הקבוצה חשפה תמונות ממאחורי הקלעים של ההכנות לקאמבק והציגה סרטון ספיישל במיוחד עבור המעריצים שלהם. התוכנית שודרה במקביל באינטרנט דרך Mnet יפן, יוטיוב, פייסבוק וג'וקס. ב-25 במאי, השתתפו BTS בפעם השנייה בתוכנית המופע של אלן דג'נרס וביצעו את "Fake Love".
הקבוצה גם ערכה מסיבת עיתונאים במלון לוטה (אנ') בג'ונג-גו, סיאול, ב-24 במאי 2018, כדי לקדם את האלבום. במהלך השבועיים הבאים, ביצעו BTS את השירים "Fake Love", "Airplane pt. 2" ו-"Anpanman" בתוכניות מוזיקה דרום קוריאניות שונות (אנ'), כולל מיוזיק בנק, שואו! מיוזיק קור (אנ'), אינקיגאיו (אנ'), שואו צ'אמפיון (אנ'), ואם קאונטדאון.
מוזיקה וליריקה

בראיון לבילבורד, חלק מהמפיקים שהשתתפו בהפקת האלבום שחזרו את תהליכי החשיבה והמטרות שלהם באלבום. צ'רלי ג'יי פרי סיפר ש-"Singularity" (אנ') התחיל כפואמה ומשם החל להתפתח. לדבריו, הם רצו שתהיה לו אווירת נאו-סול בדומה לדניאל סיזר ודיאנג'לו. ג'ייק טורי שהשתתף בכתיבת "The Truth Untold", סיפר שהם ניסו לנגן כמה אקורדים מגניבים יותר ובשלב מסוים הייתה להם תחושה של בלדה של סם סמית'. אלי טמפוסי שהשתתפה בכתיבת "Airplane pt. 2", הצהירה שרצתה שהשיר יהיה דומה ל-"Havana" של קמילה קביו, שגם בו נטלה חלק בכתיבה. בראיון ל-TV ריפורט בקוריאה חשף הכותב של השיר "Paradise", MNEK, שהשיר היה אמור להיקרא במקור "Mouth" ועסק בפרידה ובלב שבור, אך המילים השתנו לאחר שנשלחו ל-BTS.
"Anpanman" מבוסס על הגיבור היפני אנפנמן, הגיבור החלש בעולם שעשוי מלחם שעועית אדומה ונותן חלקים מהפנים שלו לאנשים רעבים. בשיר, BTS משווים את עצמם אליו ומציינים שהם רוצים לתת לאנשים תקווה באמצעות המוזיקה וההופעות שלהם. "Outro: Tear" מתחיל בראפ מהיר, המילים מתארות את האפשרות המצערת של פירוק הלהקה. "134340" נקרא על שם כוכב הלכת הננסי פלוטו ומדבר על כך שמרחוק הכל נראה כחסר חשיבות. "Magic Shop" נוצר על ידי ג'ונגקוק והוא שיר המוקדש למעריצים שלהם. הוא מכיל ביטים קליטים ודרופ אלקטרוני. "Love Maze" נועד להיות שיר מרומם שמכיל ראפ קליט.
שבחים

| שנה | פרס | קטגוריה | תוצאה |
| --- | --- | --- | --- |
| 2018 | פרסי המוזיקה של מלון (אנ') | אלבום השנה (אנ') | זכייה |
| 2018 | פרסי המוזיקה האסייתית של Mnet | אלבום השנה (אנ') | זכייה |
| 2018 | פרסי המוזיקה של סיאול (אנ') | אלבום דיסאנג | זכייה |
| 2018 | פרסי המוזיקה של גאון צ'ארט (אנ') | אלבום השנה - רבעון שני | זכייה |
| 2019 | פרס גראמי | עטיפת האלבום הטובה ביותר (אנ') | מועמדות |
| מקום הפרסום | רשימה | דירוג |
| --- | --- | --- |
| סיטי פייג'ס (אנ') | כל אלבומי מס' 1 מ-2018, מדורג | 21 |
| איידולטור | 10 אלבומי הקיי-פופ הטובים ביותר - 2018 | 1 |
| MTV | אלבומי השנה | — |
| נויזי | 100 האלבומים הטובים ביותר - 2018 | 100 |
| פופקראש (אנ') | האלבומים הטובים ביותר - 2018 | — |
| רפינרי29 (אנ') | 12 אלבומי הקיי-פופ הטובים ביותר - 2018 | 1 |
| רולינג סטון | 20 אלבומי הפופ הטובים ביותר - 2018 | 13 |
| יאנג פוסט (אנ') | 20 האלבומים הטובים ביותר - 2018 | 4 |
הצלחה מסחרית

בין ה-18 ל-25 באפריל 2018, ששת הימים הראשונים של תקופת ההזמנה המוקדמת של Love Yourself: Tear, איריבר (אנ') דיווחה כי האלבום מכר יותר מ-1.44 מיליון עותקים בקוריאה הדרומית. בכך הוא שבר שיא כאלבום המוזמן ביותר בקוריאה שהוחזק על ידי האלבום הקודם של BTS, Love Yourself: Her והפך את BTS לקבוצת הקיי-פופ הראשונה שיש לה שני אלבומים רצופים עם למעלה ממיליון הזמנות מוקדמות. ב-24 במאי, כלי התקשורת חשפו מספרים מעודכנים המראים כי ההזמנות המוקדמות חצו למעשה את ה-1.5 מיליון עותקים. שיא זה נשבר ביולי 2018 על ידי BTS עצמם עם אלבום האוסף שלהם Love Yourself: Answer, בהפרש של כ-62,000 עותקים.
עם פרסומו בקוריאה הדרומית, Love Yourself: Tear מכר 1,664,041 עותקים בשבועיים הראשונים שלו, מה שהפך אותו לאלבום שמכר הכי הרבה עותקים בחודש מאז הקמת מצעד המוזיקה של גאון. השיא הוחזק קודם לכן על ידי Love Yourself: Her ובסופו של דבר נשבר על ידי Love Yourself: Answer בספטמבר 2018. האלבום גם מכר בשבוע הראשון שלו כ-250,000 עותקים יותר מאשר Love Yourself: Her. מכירות אלו גרמו ל-BTS להפוך לאמן הקיי-פופ הראשון במצעד האנטאו מאז הקמתו ב-1993, שמכר יותר ממיליון עותקים בשבוע הראשון לפרסום, מה שהפך אותם ל-"מוכרי מיליון כפול" אמיתיים (מכירות טהורות, ללא הוצאה מחודשת). האלבום קיבל בסופו של דבר את התואר "מיליון" על ידי איגוד התוכן של קוריאה למוזיקה ביולי 2018, והפך לאלבום הראשון שקיבל תואר זה לאחר שמצעד המוזיקה של גאון השיק תארים מוקדם יותר באותה שנה. מתוך 20 מיליון האלבומים שנמכרו ב-2018, Love Yourself: Tear היווה כ-2 מיליון, או 10% מהם. באוגוסט 2019, האלבום עבר את 2 מיליון העותקים בקוריאה הדרומית יחד עם Love Yourself: Her, מה שהפך לפעם השנייה ש-BTS קיבלו תואר "מיליון כפול" אחרי Love Yourself: Answer שקיבל את התואר באוקטובר 2018.
ב-27 במאי 2018, האלבום הגיע הישר למקום הראשון בבילבורד 200 בארצות הברית, עם 135,000 יחידות שוות ערך לאלבום (כולל 100,000 מכירות טהורות), והפך לאלבום של BTS עם המיקום הגבוה ביותר במצעדים בארצות הברית, כמו גם לאלבום הקיי-פופ הראשון שהגיע למקום הראשון בבילבורד 200, והאלבום עם המיקום הגבוה ביותר במצעדים של אמן אסיאתי. זהו גם שבוע המכירות הגבוה ביותר הן עבור BTS והן עבור אמן קוריאני בארצות הברית, והאלבום הראשון בשפה שאינה אנגלית שהגיע לראש הבילבורד 200 מזה 12 שנה, מאז Ancora (אנ') של Il divo ב-2006. נכון ליולי 2018, על פי דו"ח אמצע שנה של נילסן מיוזיק, Love Yourself: Tear הוא האלבום התשיעי הנמכר ביותר ב-2018 בארצות הברית, והוא האלבום הנמכר ביותר בשפה הזרה. האלבום נכנס מחדש למקום ה-11 במצעד האלבומים העולמיים שפורסם ב-18 ביולי, השבוע המאה שלו במצעד ובכך הפך לשהות הארוכה ביותר של הלהקה במצעד. זהו האלבום הראשון של BTS שהגיע להישג הזה, כמו גם האלבום הראשון בשפה הקוריאנית בהיסטוריה של המצעד.
בממלכה המאוחדת, Love Yourself: Tear היה האלבום של BTS עם הדירוג הגבוה ביותר, ונכנס לעשירייה הראשונה במצעד האלבומים הבריטי, עם שיא במקום השמיני. האלבום זכה מאוחר יותר בתואר כסף בבריטניה, והפך לאלבומה השלישי של BTS שהשיג תואר זה, אחרי Love Yourself: Answer ו-Map of the Soul: Persona.
האלבום מכר יותר מ-100,000 עותקים מאז פרסומו ביפן, ובאוגוסט 2018 הפך לראשון בדיסקוגרפיה בשפה הקוריאנית של BTS שקיבל תואר זהב על ידי איגוד תעשיית ההקלטות היפני. טאוור רקורדס יפן דיווחה שהאלבום היה האלבום המיובא ביותר ליפן בשנת 2018.
רשימת שירים

לפי הערות האלבום הפיזי.
| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Intro: Singularity (אנ') (בוצע על ידי V)   | צ'רלי ג'יי פרי • RM | צ'רלי ג'יי פרי | 3:17 |
| 2. | Fake Love  | פידוג • "היטמן" באנג • RM | פידוג | 4:02 |
| 3. | The Truth Untold (전하지 못한 진심) (בהשתתפות סטיב איוקי) (בוצע על ידי ג'ין, ג'ימין, V וג'ונגקוק)   | סטיב איוקי • רולנד ספרקלי • ג'ייק טורי • נועה קונרד • אנניקה וולס • RM • סלואו ראביט | סטיב איוקי | 4:02 |
| 4. | 134340  | פידוג • אדורה (אנ') • בובי צ'ונג • RM • מרטין לוק בראון • אורלה גארטלנד • שוגה • ג'יי-הופ | פידוג | 3:49 |
| 5. | Paradise (낙원)   | לופייל (אנ') • MNEK • RM • סונג ג'אה-קיונג • שוגה • ג'יי-הופ | לופייל | 3:30 |
| 6. | Love Maze  | פידוג • די ג'יי סוויבל (אנ') • קנדיס ניקול סוסה • RM • שוגה • ג'יי-הופ • בובי צ'ונג • אדורה • יון קיטה | פידוג | 3:40 |
| 7. | Magic Shop  | ג'ונגקוק • היס נויז • RM • די ג'יי סוויבל • קנדיס ניקול סוסה • אדורה • שוגה • ג'יי-הופ | ג'ונגקוק • היס נויז • אדורה | 4:36 |
| 8. | Airplane Pt. 2  | פידוג • RM • אלי טמפוסי • ליזה אוונס • רומן קמפולו • "היטמן" באנג • שוגה • ג'יי-הופ | פידוג | 3:39 |
| 9. | Anpanman  | פידוג • סופרים בוי • "היטמן" באנג • RM • שוגה • ג'ינבו | פידוג | 3:54 |
| 10. | So What  | פידוג • "היטמן" באנג • אדורה • RM • שוגה • ג'יי-הופ | פידוג | 4:44 |
| 11. | Outro: Tear (בוצע על ידי RM, ג'יי-הופ ושוגה)   | שין מונג-סו • דוקסים • שוגה • RM • ג'יי-הופ | דוקסים | 4:45 |
| משך כולל: | משך כולל: | משך כולל: | משך כולל: | 44:02 |
קרדיטים

הקרדיטים לפי הערות האלבום Love Yourself: Tear.
מפיק בפועל – "היטמן" באנג
מפקח בכיר – ניין צ'וי
ניהול ראשי – קים שין-גיו
צוות ניהול אמנים – סונג הו-בום, לי סונג-סוק
צוות פרוטוקול האמן – קים ג'ה-היונג, קים סה-ג'ין, לי ג'ונג-איל, קים יון-ג'ה, או גוואנג-טק, לי ג'ונג-מין, קים סו-בין
מנהל עסקים ראשי – לנצו יון
צוות תוכן עסקי – באנג יו-ג'ונג, קים סו-רין, לין נא-יוב, גיל היון-ג'י, קים בון-הונג, לי ג'י-און, שין היי-רי, שין ג'ה-און, קים ג'י-היון
צוות שותפות עסקית – פארק הווי-סון, קאנג קיונג-ג'ין, הו יונג-הוואן
מנהל הופעות ועסקים גלובליים – די ג'יי קים
צוות עסקי הופעות – פארק וויט פלאוור, קוון ג'ין-אה, לי לין-היי, קאנג יי-רי, פארק מין-סונג
ניהול עסקים גלובליים – באי סונג-הו, יון ג'י-סון, לים היי-ג'ונג
ניהול תקשורת – לי ג'ין-הייונג
ניהול יחסי ציבור – הונג ג'ו-וונג, הו מינ-ג'ו, לי סונג-אה, לים היי-מי
ניהול SNS – ג'וי, ווי ג'י-און
ניהול ראשי ביפן – מיונג-האן
משרד ביפן – לי הייוק, היי יון-יונג, נו סה-הוואנג, טאקאנו
צוות תמיכה עסקית ביפן – שין היו-ג'ין
נתוני מכירות ותארים

| מקום | תארים | מכירות |
| --- | --- | --- |
| צרפת צרפת (SNEP) | זהב | 50,000‡ |
| יפן יפן (RIAJ) | זהב | 209,598 |
| פולין פולין (ZPAV) | זהב | 10,000‡ |
| דרום קוריאה דרום קוריאה (KMCA) | מיליון × 3 | 2,349,588 |
| הממלכה המאוחדת הממלכה המאוחדת (BPI) | זהב | 100,000‡ |
| ארצות הברית ארצות הברית | — | 212,953 |
‡ נתוני מכירות+סטרימינג מבוססים על הסמכה בלבד.
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 18 במאי 2018 | תקליטור • הורדה דיגיטלית • הזרמת מוזיקה | ביג היט • איריבר (אנ') |
| ארצות הברית | 18 במאי 2018 | תקליטור • הורדה דיגיטלית • הזרמת מוזיקה | ביג היט • איריבר (אנ') |
| יפן | 18 במאי 2018 | תקליטור • הורדה דיגיטלית • הזרמת מוזיקה | ביג היט • איריבר • יוניברסל |
| עולמי | 18 במאי 2018 | הורדה דיגיטלית • הזרמת מוזיקה | ביג היט |
| קוריאה הדרומית | 22 בינואר 2024 | אריך-נגן | ביג היט • יוניברסל |
| יפן | 22 בינואר 2024 | אריך-נגן | ביג היט • יוניברסל |
| ארצות הברית | 23 בפברואר 2024 | אריך-נגן | ביג היט • יוניברסל |
| אירופה | 23 בפברואר 2024 | אריך-נגן | ביג היט • יוניברסל |
ראו גם

רשימת האלבומים הנמכרים ביותר בקוריאה הדרומית (אנ')
רשימת שירי קיי-פופ במצעד הבילבורד (אנ')
רשימת אלבומי קיי-פופ במצעד הבילבורד (אנ')
רשימת האלבומים שהגיעו למקום הראשון במצעד האלבומים של גאון ב-2018 (אנ')
ביאורים

↑  הפרס הזה מיועד לאלבום ולמעצב האלבום, האסקי-פוקס, לא ל-BTS
הערות שוליים

↑  Love Yourself: Tear by BTS (באנגלית), נבדק ב-2023-11-06
↑  Sheldon Pearce, BTS: Love Yourself 轉 ‘Tear’, Pitchfork (באנגלית אמריקאית)
↑  Billboard Staff, The 50 Best Albums of 2018 (So Far): Critics’ Picks, Billboard, ‏2018-06-05 (באנגלית אמריקאית)
↑  Alexis Petridis, BTS: Love Yourself: Tear review – K-pop's biggest band keep ploughing on, The Guardian, ‏18 במאי 2018
↑  Daniel Kreps, ‏On the Charts: BTS Become First K-Pop Act to Reach Number One, באתר הרולינג סטון, 27 במאי 2018
↑  BTS Become First K-Pop Band To Debut At No. 1 On Billboard 200, www.grammy.com
| --- | --- |
בקרת זהויות :  MusicBrainz release group: bdc4aa4d-bfba-4ef1-b3b6-ffc68055877e 
BTS במסיבת העיתונאים שלהם לאלבום ב-24 במאי 2018.
הזירה הסיציליאנית במלחמת פירוס

הזירה הסיציליאנית במלחמת פירוס הייתה מערכה צבאית בין השנים 278 ל-276 לפני הספירה, שבה נחלץ המלך פירוס מאפירוס לעזרת העיר סירקוסאי, שבעזרתה ניסה לעצור את ההתפשטות הקרתגית בסיציליה.
רקע

לאחר שפירוס גורש ממוקדון, וסגר את שאיפותיו להרחיב את ממלכתו מזרחה, הוא קיבל בקשת עזרה מהעיר טרנטום נגד ההתפשטות הרומית בשנת 280 לפני הספירה. צבאו חצה את הים האדריאטי הסוער וכך החל העימות הראשון של הלגיונות הרומיים מול הפלנקס המוקדוני ופילי המלחמה. ליבת צבאו של פירוס הורכבה מ-5,000 פלנקסיאנים מוקדונים, יחד עם הפלנקסים של אזורי אפירוס החמושים בסגנון מוקדוני. לצבאו של פירוס היה גם כוח קטן של פרשים תסליים יעילים ביותר, וכוח כלשהו מרודוס, בין רגלים קלים אחרים כמו הפלטסטים והקשתים של כרתים. אחד מכלי הנשק העיקריים של צבאו של פירוס היה פילי המלחמה שלו, שאף חייל רומי לא התמודד איתם קודם לכן. המפגש עם ההתנגדות הרומית היה קשה ממה שציפה. הוא ניצח את הרומאים בעזרתם בקרב הרקלאה. לאחר מכן, כוחותיהם בשילוב עם מספר רב של בעלי ברית חדשים, הביסו לבסוף את הרומאים בקרב אסקולום. ניצחונות אלו גרמו לסנאטורים להבין שהלגיונות הרומיים, למרות עוצמתם, אינם יריב שקול לפילי המלחמה של פירוס. הבנה זאת הובילה לשלום עם רומא. לאחר מכן, נערך הסכם, שאילץ את רומא לפנות את השטחים שהושגו בדרום איטליה. סינאס (אנ'), יד ימינו של פירוס, היה ברומא כדי לחתום על ההסכם, כאשר צי קרתגי עם 120 ספינות מלחמה הופיע מול נמל אוסטיה, עם האדמירל מגון (ספ'). הקרתגים אמרו לרומאים שהם מוכנים להתחבר איתם נגד פירוס. הרומאים, שכאילו התעוררו מחדש על ידי הברית החדשה הזו, ביטלו את ההסכם. הצי הקרתגי הזה הפליג לסירקוסאי בסיציליה, וכחלק מתקופה חדשה זו של שיתוף פעולה העבירו חיילים רומאים לרגיום, בניסיון לחסל כמה שודדים קמפניים שחיקו את מה שעשו הממרטינים (אנ') במסינה.
פירוס קיבל אז שתי שגרירויות מסירקוסאי. לאחר מלחמת אזרחים ארוכה בין תונון לסוסטרטוס, העיר הייתה חסרת אונים מול הפלישה הקרתגית, ושני הגנרלים ביקשו את תמיכתו של פירוס. ההחלטה האסטרטגית של פירוס לצעוד לסיציליה נדונה בהיסטוריוגרפיה, שכן משמעותה הייתה פתיחת חזית צבאית חדשה כאשר החזית הקודמת לא נסגרה לחלוטין באיטליה. ככל הנראה, התוכניות של פירוס לשלוט באי סיציליה יהיו צעד ראשון לקראת כיבוש קרתגו, כפי שניסה אגתוקלס לפני כמה שנים.
מחצי האי האפניני לסיציליה

במהלך קיץ 278 לפנה"ס, פירוס עלה עם חייליו ופילים ועבר לסיציליה. הטרנטינים לא היו מרוצים לראות אותו עוזב, אך השאירו חיל מצב בעיר זו בעוד כוחות אחרים נשארו בלוקרי (אנ') בפיקודו של בנו אלכסנדר כדי לתמוך בבעלי בריתם האפנינים.
מיצר מסינה נחסם על ידי הממרטינים והשודדים ברגיום, כך שהצי של פירוס הפליג מלוקרי, חמק מסיורי הצי הקרתגי ונחת בטאורומניום, מעט דרומית למסינה. הצורר המקומי טינדריון הכריז מיד על נאמנותו לפירוס. כוחותיו הצטרפו לאלה של פירוס, וכאשר נסע לקטנה זכה לבעלי ברית נוספים. הקרתגים, עם 100 ספינות וצבא של כ-50,000 איש, לפי הנתונים של דיודורוס סיקולוס, שמו מקום לסירקוסאי. הגעתו של צבאו של פירוס אילצה את כוחות המצור להתפזר. הוא קיבל מהשליטים את סירקוסאי והשיג 140 ספינות וכמה מכונות מצור. שני מנהיגי סירקוסאי, תונון וסוסטרטוס, הניחו בצד את המחלוקות ביניהם והצטרפו לעניין פירוס, שמינה את בנו, הלנוס, למלך סיציליה.
העיר אגריגנטום, שהייתה ברשותו של סוסטרטוס, תרמה 8,000 חיילים מנוסים חדשים לצבאו של פירוס. ערים אחרות נכנעו לפניו. פירוס לא נשאר לא פעולה זמן רב ומיד החל לצעוד לעבר הערים הקרתגיות עם צבא שגדל ליותר מכ-30,000 רגלים וכ-1,500 פרשים, לפי פלוטרכוס. הערים הראקליה ואזונה נכבשו, בעוד סלינונטה (אנ'), הליקיאה (אנ') וסגנטה (אנ') נכנעו מרצונן. החיילים הקרתגים נמלטו מבלי שיכלו לעשות דבר מחשש לפילים. אפשר לחשוב כמה גרועים היו התנאים לשכירי החרב של הקרתגים, שכן הם נסוגו דרך שטחים עוינים, ללא מזון. הקורבנות בטח היו גדולים. לא פלא שמנהיגי הקרתגים חמקו מהקרבות ביבשה כשהם סמכו על עליונותם הימית כדי לנסות לעצור את התקדמות האפירוטים.
שרידי הכוחות הקרתגיים נגררו לחוף הצפוני, והתבצרו בערים מוקפות חומה כמו אריקס ופנורמו (ספ'). פירוס תקף את השטחים האלה, שם את מקומם ואז הסתער על חומותיהם. באריקס, פירוס הוביל את המתקפה באופן אישי. המעוז האחרון שנותר בידי הקרתגים היה ליליבאיום. פירוס דרש גם את המעוז הזה. כשהוא סורב, הוא תקף את ליליבאיום, אך נכשל.
הערות שוליים

↑  פלוטרכוס, חיי אישים, כרך חיי פירוס, עמ' 22
↑  דיודורוס סיקולוס, ביבליותקה היסטוריקה, כרך XXII
| מלחמת פירוס |
| --- | --- | --- |
| זירת חצי האי האפניני | הרקלאה • אסקולום • ונוסיה • רגיום • קרניטה • בנוונטום |  |
| הזירה הסיציליאנית | סירקוסאי • אריקס • ליליבאיום • מסינה |  |
גולינה

גולינה (בפולנית: Golina; בגרמנית: Gohlen am Warthe) היא עיירה במחוז קונין שבפרובינציית פולין גדול בפולין. בעירה מתגוררים 4,501 תושבים, נכון ל-2016. בגולינה התקיימה עד השואה קהילה יהודית.
בשנת 1330 קיבל היישוב זכויות עיר, אשר אושרו בשנת 1362 בידי קז'ימייז' השלישי, מלך פולין. בשנת 1611 נשרף היישוב כליל. במאה ה-18 נפתחו במקום מפעלים לייצור בירה ויין. מעמדו העירוני של היישוב ניטל ממנו בשנת 1870, אך הושב לו בשנת 1921.
יהודי גולינה

יישוב יהודי בגולינה החל להתפתח במחצית השנייה של המאה ה-18. בשל קרבת העיירה לגבול פרוסיה, נאסרה ישיבת יהודים נוספים במקום עד שנת 1862. במאה ה-19 הפכה הקהילה ביישוב לעצמאית, ובין מלחמות העולם נמנו בעיירה כ-700 יהודים. רבה של העיר היה הרב חנוך הניך טשארנאטשאפקי.
עם כיבוש העיירה בידי הגרמנים בספטמבר 1939, נלקחו יהודיה לעבודות כפייה, ובוצעו בהם מעשי התעללות וגזל. באמצע יולי 1940 גורשו יהודי העיירה לזגורוב הסמוכה ולגטאות גרודז'ייץ וז'גוב.
במרץ 1941 גורשו רוב יהודי גולינה ממקומות אלו ליישובים בתוככי הגנרל גוברנמן, וגורלם היה זהה לגורל יהודי יישובים אלו. יתר היהודים נרצחו באוקטובר 1941 ביער קז'ימייז' ביסקופי (Kazimierz Biskupi).
ז'אן לאפיט

| --- | --- |

 לידה:  1776 ביאריץ, צרפת 
 פטירה:  1826 (בגיל 50 בערך) הקריביים 
 מדינה:  ארצות הברית 
 מפלגה:  המפלגה הדמוקרטית 
 
ז'אן לאפיט (בצרפתית: Jean Lafitte סביבות 1780 – סביבות 1823) היה פיראט צרפתי שפעל במפרץ מקסיקו בתחילת המאה ה-19. האמונה הגורפת היא כי לאפיט נולד או בביאריץ, בחבל הבסקים הצרפתי בצרפת, או במושבה הצרפתית סן-דומנג בקריביים.
עד שנת 1805, לאפיט ניהל מחסן בניו אורלינס כדי לסייע בהפצת הסחורות שהוברחו על ידי אחיו פייר לאפיט. ממשלת ארצות הברית העבירה את חוק האמברגו של 1807 כאשר המתח עם הממלכה המאוחדת התגבר ואסר על סחר. האחים לאפיט העבירו את פעילותם לאי במפרץ בראטריה, לואיזיאנה. עד שנת 1810, הנמל החדש שלהם הפך למאוד מוצלח; לאפיט ניהלו מבצע הברחה רווחי והחלו לעסוק גם בפיראטיות.
בשנת 1812, ארצות הברית והממלכה המאוחדת יצאו למלחמה. למרות אזהרתו של לאפיט לבראטרים אחרים מפני מתקפה צבאית אפשרית על בסיסם, כוח ימי אמריקני פלש בהצלחה בספטמבר 1814 ותפס את רוב הצי שלו. מאוחר יותר, בתמורה לחנינה חוקית, עזר לאפיט והצי שלו לגנרל אנדרו ג'קסון במהלך קרב ניו אורלינס (אנ') להגן על העיר במלחמת 1812 בה הביסה ארצות הברית את הפולשים הבריטים.
האחים לאפיט הפכו לאחר מכן למרגלים עבור הספרדים במהלך מלחמת העצמאות של מקסיקו. בשנת 1817, ז'אן הקים מושבה חדשה באי גלווסטון שנקראה קמפצ'ה. בשיאה, הרוויחו המתיישבים והפריבטירים מיליוני דולרים מדי שנה ממטבעות וסחורות גנובות או מוברחות. מעט מאוד ידוע על לאפיט, והשערות על חייו ומותו ממשיכות לעניין היסטוריונים.
שמועה מפורסמת וממושכת טוענת כי לאפיט הציל את הקיסר הצרפתי נפוליאון בונפרטה מהגלות ושניהם סיימו את חייהם בלואיזיאנה אך אין ראיות שתומכות בכך.